Diari Oficial de la Generalitat Valenciana


Sumari del DOGV 4250, del 16-05-2002 (2002/5107)

ORDE de 3 de maig de 2002, de la Conselleria d'Innovació i Competitivitat, per la qual es fan públics les línies de crèdit i l'import global màxim destinat a la concessió de subvencions per al desenvolupament d'accions i infraestructures bàsiques en matèria de consum per a l'exercici 2002.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4250

Data del DOGV
:   16-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5107


Data del document
:   03-05-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * associació
    * ajuda pública
    * oficina d'informació
    * administració local
    * protecció del consumidor
    * suport econòmic

ORDE de 3 de maig de 2002, de la Conselleria d'Innovació i Competitivitat, per la qual es fan públics les línies de crèdit i l'import global màxim destinat a la concessió de subvencions per al desenvolupament d'accions i infraestructures bàsiques en matèria de consum per a l'exercici 2002. [2002/X5107]
  
Amb data 28 de desembre de 2001 va ser publicada en el Diari Oficial de la Generalitat Valenciana l'Ordre de 21 de desembre de 2001, de la Conselleria d'Innovació i Competitivitat, per la qual s'estableixen les bases per a la concessió de subvencions per al desenvolupament d'accions i infraestructures bàsiques en matèria de consum per a l'exercici 2002.
  
Després de la publicació de la Llei de Pressupostos de la Generalitat per a l'exercici actual i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública Valenciana, és procedent publicar les línies de crèdit que financen les mencionades ajudes, i també l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de l'Ordre de 21 de desembre de 2001, de la Conselleria d'Innovació i Competitivitat,
  
ORDENE
  
Article únic
  
Per a l'exercici 2002 i de conformitat amb el que s'ha disposat en la Llei 10/2001, de 27 de desembre, de Pressupostos de la Generalitat Valenciana per al dit exercici, les ajudes establides mitjançant l'Ordre de 21 de desembre de 2001, de la Conselleria d'Innovació i Competitivitat (DOGV de 28 de desembre de 2001), per la qual s'estableixen les bases per a la concessió de subvencions per al desenvolupament d'accions i infraestructures bàsiques en matèria de consum per a l'exercici 2002, es finançaran a càrrec de la secció, el programa, les línies i els imports globals màxims que a continuació s'indiquen:
  
Secció 11. Programa 443.10 Protecció Consumidors i Qualitat de Béns i Serveis.
  
1) Ajudes a les corporacions locals de la Comunitat Valenciana previstes en el capítol IV de l'ordre:
  
- Ajudes per a despeses corrents: línia T0125000 €Suport oficines municipals d'informació al consumidor?. Import global màxim 420.710 euros.
  
- Ajudes a la inversió: línia T0128000 €Creació, instal·lació i equipament OMIC?. Import global màxim: 123.716,88 euros.
  
2) Ajudes a federacions i associacions de consumidors previstes en el capítol II de l'ordre:
  
- Ajudes per a despeses corrents: línia T0126000 €Suport a federacions i associacions de consumidors?. Import global màxim: 461.726,95 euros.
  
- Ajudes a la inversió: línia T0129000 €Obres i equipament federacions i associacions consumidors?. Import global màxim: 56.805,79 euros.
  
3) Ajudes a la participació en juntes arbitrals previstes en el capítol III de l'ordre. Línia T126000 €Suport a federacions i associacions de consumidors?. Import global màxim: 75.000 euros.
  
València, 3 de maig de 2002
  
El conseller d'Innovació i Competitivitat,